Hjælpedokument til det skriftlige materiale

**Det skriftligt materiale (max. 5 normalsider = 12.000 anslag) skal indeholde følgende**:

**En forside (tæller ikke med i sideantal):**

* Dit navn og e-mail
* Titel på eksamen: Multimedieproduktion 1
* Undertitel: (her vælger du selv hvad rapporten skal hedde)
* Vejledernes navne
* Afleveringsdato
* URL til en fungerende prototype (test at link virker)
* URL til video (test at link virker)
* URL til Github

**Indledning:**

Her fortæller du om dit produktvalg, hvorfor du oplever, dette produkt og denne virksomhed er interessant, samt hvilket strategisk mål, du vil arbejde med.

**Persona**

Ud fra research og interviews med målgruppen, blev der opstillet brugerprotrætter for at give et bedre overblik over segmentet, samt hvilken adfærd brugerne har i købsprocessen. Ud fra den indsamlede data er der blevet lavet en persona, for at give et kort og præcist indblik i hvem målgruppen er, som skal danne grund for de valg der skal tages gennem hele processen.

[*https://www.nngroup.com/articles/persona/*](https://www.nngroup.com/articles/persona/)

**Opsummering af dine research resultater:**

* Her skal du fremlægge din research og de **resultater,** du er nået frem til på baggrund af din research. Indsæt modeller undervejs til at illustrere, hvordan du bruger dine research-resultater i processen. Husk at en udfyldt Value Proposition Canvas tæller 1 anslag, Persona med user goals og business goals = 1 anslag osv.
* Du skal også vise, hvordan du **har brugt resultaterne** af de brugertests du har gennemført. Vis for eksempel, hvordan du har brugt din kort-sortering i din informationsarkitektur, og forklar hvordan du har brugt din usabilitytest i tilpasningen af dit produkt.
* Opsummer til hvert emne**,**hvordan du har**anvendt** dine analyse- og procesresultater i det digitale produkt og argumentér for denne sammenhæng.

Eks. 1: Fra research til persona-opbygning.

Eks. 2: Argumenter for, hvordan dit Value Proposition Canvas er basis for dit digitale produkts indhold.

**Design:**

* Du skal vise dine analoge processer og argumentere for de valg, du træffer fra ide-skabelse til færdige skitser.
* Du skal vise og argumentere for din designproces fra skitser til de endelige mockups i Photoshop.
* Når du argumenterer for, hvordan du har arbejdet med det visuelle design, kan du for eksempel kort beskrive, hvordan du har arbejdet med visuelt hierarki, alignment, repetition, farve, white space, gestalt lovene osv.

**(Husk at én side er 2400 anslag, illustrationer og billeder tæller kun et anslag. Eksempelvis er en hel logoproces som et billede et anslag. Så tænk visuelt mest muligt)**

**Programmering:**

* Mobile First: Du kan vise og argumentere for dine valg
* RWD og navigation: Du kan vise og argumentere for dine valg
* Validering: Hvis der er fejl, du ikke har fjernet, bør du argumentere for dette
* SEO: Du kan vise og argumentere for dine valg
* Performance: Du kan vise og argumentere for dine valg i relation til Page Load Time
* Alle emner: Husk henvisninger til din kode, med filnavn og linjenummer

**Konklusion og evaluering:**

Vurder kort din løsning. Og evaluer din tidsplan - og hvad du mest har lært af dette projekt.

**Bilag:**

Bilagene tæller ikke med i sideantallet. Du vurderer selv, hvad du vil lægge i bilag. Husk at henvise til dine bilag fra din rapport.